****

**PÁLYÁZATI FELHÍVÁS**

**a Gál Ferenc Főiskola hallgatóinak**

**ERASMUS+ ÖSZTÖNDÍJAKRA**

**a 2020/2021. tanév tavaszi félévére**

A Gál Ferenc Főiskola hallgatói a 2020/2021. tanév tavaszi félévére szóló **tanulmányi célú ERASMUS+ ösztöndíjakra** **2020. október 30-ig** pályázhatnak. **Külföldi szakmai gyakorlatra** a létszámkeret feltöltéséig **folyamatosan fogadjuk a pályázatokat**.

**Mobilitási pályázatokat folyamatosan fogad a Főiskola, ám a COVID-19 vírusjárvány miatt kialakult helyzetre tekintettel a mobilitási időpontok véglegesítésére, illetve az ösztöndíjasokkal való szerződéskötésre csak a veszélyhelyzet után kerülhet sor.**

**Hallgatói ERASMUS+ ösztöndíjak:**

* **tanulmányi út** – külföldi részképzés (minimum 3 hónap)
* vagy **külföldi szakmai gyakorlat** (minimum: 2 hónap)

A GFF minden karán, valamennyi szakján tanuló nappali vagy levelezős, ösztöndíjas vagy költségtérítéses hallgató számára adott a lehetőség, hogy az Európai Unió legsikeresebb oktatási projektjének, az idén 33 éves ERASMUS+ programnak a részese lehessen!

Érdemes a GFF hallgatóinak is csatlakozni ahhoz az évente közel 4000 ösztöndíjashoz, akik szakmai és nyelvi kompetenciáikat külföldi egyetemeken fejlesztik. Azért is előnyös az Európai Unió valamelyik felsőoktatási intézményében tanulni, mert a nyelvtudás így gyorsan fejlődik, a sok élmény mellett életre szóló nemzetközi szakmai kapcsolatok épülnek ki, amivel sok évig kamatoztatható **munkaerő-piaci előny érhető el**. A külföldi tanulmányúthoz és/vagy szakmai gyakorlathoz havonta akár **200.000 forint ösztöndíj is elnyerhető!**

Jelentkezi minden karról a GFF központi honlapján elérhető online jelentkezési lapon:

**www.gff-szeged.hu 🡪 ERASMUS+ 🡪 Pályázatok**

Az **ERASMUS+ ösztöndíj pályázati adatlap letölthető** a GFF központi honlapról.

**Tanulmányi célú útra legkorábban a felsőoktatási tanulmányok második évében** lehetséges, míg **szakmai gyakorlatra akár már a felsőoktatási tanulmányok első évében is** lehet pályázni.

**A hallgatónak a pályázati adatlap mellé csatolnia kell:**

* munkaterv vagy tanulmányi terv rövid összefoglalását (idegen nyelven),
* kari ajánlást (a kari Erasmus koordinátor segítségével),
* hallgatói jogviszony-igazolást és kreditigazolást,
* a partnerintézmény hivatalos fogadólevelét,
* **Kiegészítő pénzügyi támogatás megpályázása esetén:** a szükséges igénylőlapokat és a kötelező mellékleteket is csatolnia kell a pályázathoz.

A **tanulmányi célú mobilitási pályázatokat** legkésőbb **2020. október 30-ig, a szakmai gyakorlatra szóló pályázatokat legkésőbb a tervezett mobilitás kezdete előtt 60 nappal** kell leadni a kari koordinátornál. A pályázatok bírálata a Tempus Közalapítvány irányelvei (www.tka.hu) alapján történik.

Az elbíráláskor figyelembe vesszük a tanulmányi eredményt, a nyelvvizsga meglétét, a tudományos tevékenységet (TDK, dolgozat, verseny stb.), közéleti tevékenységet, valamint egyéb tevékenységeket (pl. vendégelőadásokon, idegen nyelvű kurzuson történt részvétel, tutori tevékenység, stb.). A hátrányos helyzetű hallgatók az elbírálás folyamán előnyt élveznek.

A kari pályázatokat előbb rangsorolják, majd a végső döntés főiskolai szinten történik. Ezt követően a pályázókat elektronikus formában értesítik az eredményről.

A pályázatokról a kari, majd a főiskolai Erasmus bizottságok döntenek.

A nyertesek a Tempus Közalapítványnál **egyéb kiegészítő pénzügyi támogatásra** pályázhatnak:

* **szociális támogatás tanulmányi célú út esetén: 200 €**
* **szociális támogatás szakmai gyakorlat esetén: 100 €**
* **kiegészítő támogatás fogyatékossággal élő vagy tartósan beteg pályázóknak:**
* enyhe betegség/fogyatékosság esetén maximum: **150 €/hó**
* közepesen súlyos betegség/fogyatékosság esetén max.: **320 €/hó**
* súlyos betegség/fogyatékosság esetén maximum: **500 €/hó**

A kiutazó hallgatók szerződést, ún. ’Learning Agreement’-et kötnek a GFF-fel, majd egy ún. OLS (Online Linguistic Support) nyelvi diagnosztikus tesztet töltenek ki. A GFF a kiutazás előtt a teljes ERASMUS+ ösztöndíjat átutalja a hallgató bankszámlájára. Az ösztöndíj összege országonként eltérő.

**A részképzés vagy szakmai gyakorlat zárásaként a fogadóintézmény igazolást állít ki a kurzusteljesítésekről, amelyeket a GFF beszámít a hazai tanulmányokba.** A mobilitást egy újabb OLS nyelvi teszt kitöltése zárja.

**Partnerintézményeink teljes listája elérhető a GFF központi honlapon:**

**www.gff-szeged.hu 🡪 ERASMUS+🡪 Partnerintézmények**

**Szakmai gyakorlaton bármely, az Európai Unió területén működő intézményben**

**részt lehet venni, anélkül, hogy együttműködési megállapodás állna fenn**

**a GFF és a fogadó intézmény között!**

**Jelentkezési határidő: 2020. október 30.**

**A 2020/2021-es tanévre érvényes ösztöndíjak:**

|  |  |  |
| --- | --- | --- |
| **Fogadó ország** | **Tanulmányi célú mobilitás(kombinált mobilitás is!)** | **Szakmai gyakorlat** |
| Dánia (DK), Finnország (FI), Írország (IE), Izland (IS), Lichtenstein (LI), Luxemburg (LU), Norvégia (NO), Svédország (SE), Nagy-Britannia (UK) | 520 €/hó | 620 €/hó |
| Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT) | 470 €/hó | 570 €/hó |
| Bulgária (BG), Csehország (CZ), Észtország (EE), Horvátország (HR), Magyarország (HU), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR) | 420 €/hó | 520 €/hó |

**A pályázat beadásával kapcsolatos további információ az intézményi és kari Erasmus koordinátoroktól kérhető.**

**Jelentkezési határidő: 2020. október 30.**

**A Gál Ferenc Főiskola ERAMSUS+ csapata és az elérhetőségek:**

Intézményi Erasmus koordinátor, egyúttal a **Teológiai Kar** koordinátora:

Dr. Thékes István intézetvezető, külügyi titkár
thekes.istvan@gff-szeged.hu, +36 20 376 9266

Intézményi Erasmus asszisztens: Hégert-Huszka Annamária
erasmus@gff-szeged.hu

**Pedagógiai Kar**Dr. Szilvássy Orsolya docens, kari Erasmus koordinátor
szilvassy.orsolya@pk.gff-szarvas.hu, +36 66 311 511

**Egészség- és Szociális Tudományi Kar**Czinderi Kristóf tanársegéd, kari Erasmus koordinátor
czinderi.kristof@gff-gyula.hu, +36 30 518 8619

**Gazdasági Kar**Csefkó Mónika, nyelvtanár, kari Erasmus koordinátor
csefko.monika@gff-bekescsaba.hu, +36 66 524 700